Sesiwn 2: Unedau mesur: 1.3 Mesur mewn milimetrau a chentimetrau - OpenLearn - Open University - FSM_1_WELSH
Wrth ichi fesur eitem, mae angen ichi benderfynu a fyddwch yn ei fesur mewn milimetrau, centimetrau neu fetrau. Yn aml, bydd eich penderfyniad yn cael ei seilio ar faint yr eitem, pam rydych yn ei fesur a pha mor gywir mae angen i'r mesuriad fod.
Wrth ichi fesur eitem, gallwch fynegi'r un mesuriad mewn ffyrdd gwahanol. I'ch helpu i wneud hyn, mae angen ichi wybod rhai ffeithiau am fesuriadau metrig:
10 milimetr = 1 centimetr
100 centimetr = 1 metr
1 000 metr = 1 cilometr
Gan ddechrau gyda'r lleiaf, yr unedau hyd metrig yw milimetrau (mm), centimetrau (cm) a metrau (m).
Defnyddir cilometrau (km) i fesur pellter.
Enghraifft: Ysgrifennu mesuriadau mewn milimetrau a chentimetrau
Gallwch fynegi mesuriad mewn milimetrau, centimetrau neu gyfuniad o'r ddau. Edrychwch ar y pren mesur isod. Pa fesuriad mae'r saeth yn pwyntio ato?
Ffigur 8 Mesur ysgrifbin
Mae'r rhifau a ddangosir ar y pren mesur yn cynrychioli centimetrau. Mae pob llinell rhwng pob centimetr cyfan yn filimetr; mae deg milimetr yn gyfwerth ag un centimetr. Felly gallwch ddweud bod y saeth yn pwyntio at:
Fodd bynnag, gallech ysgrifennu'r cwbl mewn centimetrau. Yr hyd yw un centimetr cyfan a saith milimetr ychwanegol, felly byddech yn ysgrifennu:
Noder sut mae'r pwynt degol yn rhannu nifer y centimetrau o nifer y milimetrau. Fel arall, gallech ysgrifennu'r mesuriad hwn mewn milimetrau. Mae un centimetr yn gyfwerth â deg milimetr, felly:
Nawr rhowch gynnig ar y gweithgaredd canlynol
Gweithgaredd 4: Ysgrifennu mesuriadau mewn ffyrdd gwahanol
Llenwch y bylchau yn y tabl i ddangos yr un mesuriad wedi'i ysgrifennu mewn tair ffordd wahanol. Mae'r cyntaf wedi'i wneud ichi. Cofiwch wirio'ch atebion.